Америкада Ту-154 авиаһәлакәтендә үлүчеләрне искә алып җыр башкарганнар (ВИДЕО)

	Шиллеровск институты хоры Россия гимнын Нью-Йорктагы Россиянең Генераль консуллык бинасы янында Ту-154 авиаһәлакәтендә үлүчеләрне искә алып Россия гимнын башкарган. Әлеге видео Schiller Institute каналында YouTubта урнаштырылган. Бу хакта РИА Новости хәбәр итә.	 Искә алу акциясендә катнашучылар киеменә күкрәкләрендә Георгий тасмасы беркетелгән, кайберәүләр чәчәкләр алып килгән. Моннан тыш, институт башлыгы Хельги Цепп-Ларуш исеменнән кайгынамә тексты бастырылган.

"Александров исемендәге ансамбль Россиядә югары рухи кыйммәт билгесе иде", — дип билгеләп үткән Цепп-Ларуш. Институт башлыгы шулай ук үз юлламасында ансамбльнең яңадан торгызылуына өметләнүен белдергән.

Искәртеп үтәбез, 25 декабрьдә иртән Оборона министрлыгы Ту-154 самолеты Сириягә Мәскәүдән очканда Кара диңгез өстендә һәлакәткә юлыкты. Бортта 92 кеше булып, шуларның 64е Александров исемендәге ансамбль артистлары, "Беренче канал"дан, НТВ һәм "Звезда" телеканалыннан тугыз журналист, шулай ук “Тугрылыклы ярдәм” ("Справедливая помощь") фонды башлыгы Елизавета Глинка - танылган Доктор Лиза иде.  
	---	
Татар-информ

	№ --- | 31.12.2016	


